Добри Жотев
Облаците и месецът

chitanka.info

Среднощните вихри развяха камшици

и горе над земния прах

навъсени облаци — биволи черни,

препуснаха лудо пред тях.

Навъсени облаци бързо заляха

студеното нощно небе.

а пълният месец потръпна объркан:

„Сега накъде, накъде?“

И вместо да хукне към близкия хребет

и там да се скрие за миг,

той хукна срещу им и хлътна прегазен,

преди да отрони и вик.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.